I 2011 fikk han bronse på 800 meter ved juniorafrikamesterskapet i friidrett, som ble arrangert i Gaborone i Botswana. Her satte han ny botswansk juniorrekord, med tiden 1:47,38, men ble slått av Mohamed Aman og Anthony Chemut. I juli samme år forbedret han denne rekorden til 1:47,28 da han kom på femteplass ved ungdoms-VM i friidrett 2011. Leonard Kosencha vant gullet på 800 meter, med ny ungdomsverdensrekord på 1:44,08. I september fikk han også bronse ved ungdoms-samveldelekene 2011 på Isle of Man, slått av kenyanerne Timothy Kitum og Leonard Kosencha.